A NETFLIX SOROZATA
A 805-ös kávét öntött a szőnyegre.
Most mi lesz?
Kicserélik a szőnyeget. 9000 dollár.
Egy szőnyeg? Francba!
Az árcédulát vegyétek le, mielőtt tisztítóba viszik!
Miért tisztíttat egy vadiúj Pradát?
Akarsz látni egy 15 000 értékű fasztortát?
Az 1105-ös 50 éves lesz.
Csak személyzet!
- Üdv, Charlie, Gaby! Jól vagytok? - Szia, Neff! Minden oké. Húzós éjszaka.
Küldök reggelit. A szokásosat?
Szuper lenne. Köszi.
- Nem szabad itt lenniük. - Ez Charlie és Gaby Rosen.
Rosen, mint Aby Rosen.
Ha a papádé a hotel, azt csinálsz, ami akarsz.
EZ A TÖRTÉNET TELJES EGÉSZÉBEN IGAZ.
KIVÉVE A KITALÁLT RÉSZEKET.
Három-négy hónapig lakott itt.
Miért ilyen sokáig?
Mit akart?
Nem akart semmit. Ez egy hotel.
- Az ebédszünetnek tíz perce vége. - Még eszem.
A szakszervezet szerint nem szólhatsz hozzám ebéd közben.
Ebédszünetem van. Ha vége, szólok.
Elmehetek, ha…
Van időm.
Folytassa!
Menj ki!
Mesélt a múltjáról? A szüleiről? Az európai barátairól?
Azt mondta, a hotelben akar beszélni Annáról.
Ezek voltak a paraméterek.
Maga nagyon lojális hozzá.
Ilyen vagyok.
Hogy van Anna?
Meglátogatta?
A börtön kicsit… Munkaidőben
elég nehéz odaérni látogatási időben.
Messze van.
Jól van?
Jól. Úgy értem, börtön, de ahhoz képest.
Tudja, aggódom érte.
Fontos magának.
Maga és Anna jó barátok.
Nem barátságnak indult.
Eleinte pénz kellett a filmem finanszírozására,
és Anna busás borravalókat osztogatott.
Emberek, majdnem telt ház van!
Ma mindenkinek topon kell lennie.
Gépészet?
A kardiógépek készen.
A gőzkabint még várjuk, de 17.00-ra meglesz.
Még dél előtt. Concierge-ek, mit kínálunk a VIP-eknek?
- Rajta vagyok. - Rajta vagyok.
Tárlatvezetés a Rauschenberg-kiállításon LeClercs-éknek.
Helikopterezés naplementekor az ifjú párnak.
Kinyittattam a Bergdorfot Ms. Leongnak.
Ms. Leong az én VIP-em!
Mégis hozzám fordult.
Utánanézünk.
Ha a kártyaolvasó nem működik, ne zaklassátok a vendéget!
Írjátok le a kártyaszámot, később hívjátok le!
A vendég az első.
Minden részlet számít! Oké. Kezdjük!
Neff! Még új, most tanulja.
Otthagyja a pénzt az asztalon, mert fél a vendégektől.
Én nem fogom otthagyni a kápét, amíg megjön az esze.
Egyetértek, csajszi.
Menj!
Másik tévé kell a szobámba.
Nagyobb képernyő kell, a muszterek miatt.
Beszélek a vezetőséggel.
MI is a neve?
Nell?
Nem is tudom. Olyan ismerős. Ismerem valahonnan?
Neff. Együtt jártunk filmszakra.
Tényleg!
Hát, megtaláltad a számításodat. Menő! Sok szerencsét!
Név?
Delvey. Anna. Akcentus. Százas borravalót ad.
- Üdvözlöm a 12 George-ban! - Köszönöm.
Köszönöm!
Pénz állt a házhoz.
- Szia, Fatima! - Viv!
Jó reggelt!
Mi van ma mindenkivel? Lemaradtam valamiről?
Hahó!
Mi van?
Kijött az America Investigated jövő heti promója.
Mondd tovább!
Tudod, a Rolling Stone egyetemi erőszakolós sztorija,
a Brian Williams-ügy, a Clinton-alapítványos sztori után…
nagyon… másként tekintenek a fake news-ra,
a médiaetikára, az újságírói tisztességre…
És ez nagyon… De szerintem talán…
Lou!
A srác a cikkedből, Donovan Lamb, szerepel a műsorban.
Mi?
Donovan Lamb interjút adott rólad.
Az America Investigated az etikátlan újságírásról csinál műsort,
és te vagy az egyik téma.
Vivian!
- Jól vagyok. - Semmi baj!
Jól vagyok.
Tényleg.
Megnézed? Hogy túl legyél rajta?
Nem. Nem akarom látni.
- Vivian! - Kávét kell innom. Kér valaki?
DONOVAN LAMB AZ ÚJSÁGÍRÓI ALKALMATLANSÁGRÓL
Szia!
Tudom, hogy a médiaszobát kértem,
de ma csak pár kérdésem van.
A magazinok?
Basszus! Nincsenek itt.
- Ezt hogy érted? - Elfelejtettem megvenni őket.
- Elfelejtetted? - Igen.
Majd… Legközelebb.
Egy apróságot kértem tőled!
Szívességet teszek neked, exkluzív interjút adok.
- A legkevesebb… - Elfelejtettem. Van ilyen.
Oké.
- MI a bajod? - Semmi bajom.
- Valami bajod van. - Semmi bajom nincs.
Jól vagyok.
Akkor miért vagy ilyen zakkant?
Terhes vagyok. Fáradt vagyok.
El akartam menni az újságoshoz, megvenni a Forbes-t, a Fortune-t,
meg az összes többit, de elfelejtettem, bocs.
Akkor… munkához láthatunk?
Átnéztem egy csomó számlát, magyarázat kéne.
Kiköltöztél Billytől, beköltöztél a 12 George-ba,
és úgy tűnik, maradtál.
Hosszabb ideig, mint előtte bárhol.
Miért?
Dühös vagy rám.
Nem vagyok dühös rád. Nem rólad szól minden, Anna.
Valami bántja az édes pici babucilelkedet?
Anna!
Nem. Megbántott vagy. Miért?
Kaptál 200 000-et a CNB-től,
mielőtt beköltöztél a 12 George-ba, volt pénzed.
De még sosem maradtál ilyen sokáig sehol.
- Itt mi volt más? - Munkaügy?
Rosszul dolgozol? Kirúgnak?
Nem.
Anna, a 12 George?
A férjed?
Beszólt, milyen kihízott az arcod?
Nem szólt be. És nem kihízott az arcom.
De igen.
Terhes vagy, így megy ez.
Elhízol. Az arcodon is látszik.
Dagadt lesz és ronda, aztán jön a baba.
Mindenkivel megesik. Mondom, nem vagy különleges.
Miért maradtál olyan sokáig a hotelben?
Vivian, én egész nap, egyfolytában börtönben vagyok,
és ezek a nők érdekesek, de csak arról beszélnek,
hogyan kell férjet ölni,
és milyen könnyű személyazonosságot lopni.
Ne légy önző! Szórakoztass!
Valaki megbántotta babucit, de vajon miért?
Őrség!
Rémálom. Már kétszer kellett új szobába költöztetnünk.
Megőrjíti a személyzetet a kéréseivel.
Több törölköző, több párna. Több fény, túl sok fény.
Egy különleges tea kell neki. Mi az isten?
Százas jattokat ad, de rohadt fárasztó.
- Anna Delvey? - Ő.
Mindig kell neki valami.
Például?
Ő egy VVIP.
A legjobb asztal kell neki. Ez a legjobb.
Tudod, hogy ez csütörtökönként a Goldman igazgatójáé.
Csütörtök van. Kizárt!
Jegyek a Broadwayre. Az első sorba. Amikor, amire csak akarod.
Egész évre.
Delvey, 19.00.
Mi tart ennyi ideig?
Hogyan gyorsíthatom fel a dolgot? Nem veszíthetem el az épületet!
Minden elindult, az átvilágítás, az előzetes papírmunka.
Mindent megtettél, amit lehetett.
Most várnod kell. Ez így működik.
Du Bellay, 2005. Az ön concierge-e, Neff küldi.
Köszönöm!
ADF ÜZLETI TERV
KONCEPCIÓ - ANNA DELVEY ALAPÍTVÁNY INGATLAN - PARK 281
SZÁLLODAIGAZGATÓ
AZ ADF A PARK AVE SOUTH 281-ET CÉLOZTA MEG
Francba!
Egy 400 dolláros bort adtál ingyen.
Ez nem megy. A fizetésedből fogom levonni.
Ne aggódj! Nem volt hiába. Meglátod.
Imádkozz!
Koncentrálj a bérleti jogra! Majd később kifizeted a díjamat.
Ms. Delvey, itt vannak a kinyomtatott dokumentumok.
Kösz.
Ízlik a bor?
Át kell vennünk pár bérleti joggal kapcsolatos pontot,
főleg a felelősségvállalásról.
Mondtam, szeretnénk helyet foglaltatni a High Line-ba.
Hölgyem, a High Line-ba nem szükséges foglalni. Közpark.
Nem akarunk várni.
Hívjon fel valakit, biztos rajta vagyunk-e a listán!
Nem tudok kit felhívni. Ez egy park.
Odamegy, sétál.
Foglalást követelek!
Abszolút, én magam hívom fel a parkőröket.
Neff, ugye?
A Le Coucou remek volt.
Viszlát!
Miben segíthetek ma?
Szia!
Az America Investigated megkeresett.
- Reagálást kértek tőled. - Paul!
De meggyőztem őket, üljenek le veled egy teljes interjúra.
- Mi? - Gondolj bele!
Itt a lehetőség, hogy tisztázd a történteket.
Nyilatkozz nekik, tisztázd, ami homályos!
Az AI-nek jó híre van. Rendesek lesznek veled.
Rendesek.
Vivian, én…
minden követ megmozgattam, hogy ezt megkapd.
Tökéletes lehetőség.
Dolgoznom kell.
Van pár napunk. Csak gondold át, Viv…
Mindent elintézek.
A jegyek ott várják majd. Szép napot!
A Governors Islandre mennénk.
Értem.
Szükség van magára!
Hé, várja ki a sorát!
Neff!
Elnézést Ms. Delvey, a várakozó vendégekkel kell foglalkoznom.
Kérem, álljon be a sorba!
Innen komppal tud eljutni a Governors Islandre,
de a komphoz taxival vagy Uberrel
kell eljutnia a Battery Maritime Buildingig.
A komp előtt meg akarunk ebédelni, és egy pikniket vinni magunkkal.
Hívom a Dean & DeLucát…
Jeannot, szükség van még egy concierge-re!
Valaki mindjárt jön segíteni. Miben segíthetek, Ms. Delvey?
Nos, uraim, térjünk a tárgyra!
A célunk, hogy megújítsuk a New York-i társasági klubot.
Üdvözlöm, Ms. Delvey nevében hívom!
Az Ellis Reednél találkozik önnel 11.00-kor.
Köszönöm.
A kocsi már itt van.
Odatelefonáltam. Lesz Lady Grey tea.
A sofőr kint vár, elviszi az ebédre Mr. Lavinnel,
és a délutáni találkozóra a Citibanknél.
Fantasztikus!
- Viszem a táskát, Ms. Delvey! - Köszönöm.
Neff, más dolgokat is el kell intézni.
Mindent intézek. Semmi gond.
Összerakta a napirendjét.
Annát raktam össze.
És meg kell mondjam, baromi jól csináltam.
Az adatbázisom bevált.
Miféle adatbázis?
Minden étterem, klub, szalon, de még a PR-cégek is
listákat vezetnek arról, ki a menő,
kik a nagy nevek, kit érdemes ismerni. Adatbázis.
Nálunk fontos a vendég elégedettsége, az én dolgom
bejuttatni a megfelelő adatbázisba.
Ha bekerül, minden meghívót megkap,
minden VIP-bejárat megnyílik előtte,
mindig lesz jegye, mindig kap asztalt.
Bejuttattam Anna nevét a legexkluzívabb adatbázisokba.
Szóval maga a szürke eminenciás?
Mondhatjuk így is.
Mondjuk is! Írja csak bele a cikkébe!
Delvey. Az egyik legfontosabb vendégünk.
Én kösz, hogy kivételt teszel.
Gondoskodunk róla.
Az egyik különleges vendégünk.
Nem fog sorban állni a többi emberrel a megjelenés napján.
Nézd, Toni, köztünk maradjon, de a csaj egy német örökösnő.
A legjobb kiszolgálást kérem.
A vendégem most vett meg két háztömböt a Park Avenue-n.
SOKAT KÖLT
A ti érdeketek, hogy rajta legyen a listán.
Klubot nyit Aby Rosen egyik épületében.
Nagypályás.
Delvey.
ÚJ ÜGYFÉL - ANNA DELVEY MEGJEGYZÉS - NAGYPÁLYÁS, VIP
Delvey.
MEGJEGYZÉS - VIP, NEM VÁR
D-E-L
V-E-Y.
MEGJEGYZÉS VIP, PRIVÁT HELYISÉG
- Bent van. - Kösz, Neff.
Anna egyidős velem, és ő dirigál.
Cégvezető. Inspiráló.
- Kicsim, ezt látnod kell! - Épp beszéltem.
A sok hülye ezreket fizetett, mert egy csávó
a neten meghirdette, luxuspartit tart
egy magánszigeten a Bahamákon.
Amikor odaértek, a csávó sátrakban szállásolta el őket,
és ömlesztett sajtot etetett velük!
Isteniek ezek a tweetek a Fyre Festivalról!
- Olvasd! - Nem, most a pénzemet számolgatom.
Nézd, ez itt a jatt Annától csak ezen a héten!
Miért?
Hogy érted? Kit érdekel? Százas jattokat osztogat!
Csak az villog így a pénzével,
aki el akarja vonni a figyelmet másról.
Ne bízz a csajban!
A jattjaiból lesz meg az első filmem.
Te csak olvasgass a koncertedről!
Fesztivál.
A sok gazdagnak nincs hol kakálnia.
Tuti lecsukják őket!
Vivian, beszélhetünk?
Nem ülsz le? Kérlek, ülj le!
Paul…
Meg akartam kérdezni, biztos jól vagy-e.
Ennyi?
Csak azt akartam tudni,
átgondoltad-e az AI-interjút.
Nem gondoltam át.
Ennyi?
Egy kicsit sem engedsz.
- Végeztünk? - Nem.
Én… Nem…
Csak… Oké, figyelj!
Amikor egy csapat voltunk, állati jól csináltuk.
Sokat gondolok rá.
Hogy régen mennyire élveztük.
Régen… Imádtam bejárni dolgozni.
Együtt nyaraltunk négyesben.
Gyereked lesz, basszus!
Marilynnek kéne tartania a babaváró bulidat!
Én soha…
nem akartam, hogy vége legyen…
Nem védhetted meg magad.
Tudom.
Ha vállalod az interjút, válaszolsz a kérdéseikre,
és az egésznek végre vége.
A saját szavaiddal védheted meg magad.
Elmondod, mi volt valójában.
Paul…
Csak gondolkozz el az interjún!
Kérlek!
Oké.
Lewis, hagyd a hölgyet!
A Fortresst választja, ez eldöntött tény.
- Azért próbálkozhatok, nem? - De.
Elnézést kérek! Semmit ne írj alá!
Morrison amatőr!
Picsába a Fortress-szel! Gyere hozzám!
Tudod, mit nyújthatok neked?
Ha átutalod az örökségedet a Jupiter Groupnak,
nagypályás dolgokra leszünk képesek.
Conrad, haladjunk sorjában!
Most az ADF jóváhagyására várok. Azt kell elintéznem.
Meglesz.
Nézd, én távlatokban gondolkodom, oké?
A jövőd nem Németországban van.
Remek csapat lehetnénk.
Tudod, ugye?
És nem csak a Jupiter Grouppal. Velem. Személyesen.
Számíthatsz rám.
Igazán üdítő volt. Köszönöm, hogy eljöttetek.
- Nincs mit. - Nagyon szívesen.
Itt a kocsim.
- Reggel beszéljünk, Anna! - Jó.
Lewis, elvigyelek?
Nem kell. Két perc, és itt a kocsim.
- Rendben. - Viszlát!
- Viszlát!
Ez… Én is örültem a találkozásnak. Viszlát!
A kocsid.
Lemondtam.
Hadd jöjjek fel!
Muszáj aludnom.
Majd én segítek benne.
Ms. Delvey, sürgős hívás!
Azt mondták, tartsam. Azt hiszem, az édesanyja.
Az anyám. Ez fontos lehet, Conrad. Sajnálom. Beszélnem kell vele.
Esetleg megvárlak.
Nem! Anyám az. Eltart egy ideig. Neff?
Uram, erre!
Nico örömmel segít, hív kocsit, taxit,
vagy amire szüksége van.
Jó éjt, Conrad! Jövő héten beszélünk.
Dőlj hátra! Végre tudunk beszélni.
Oké.
A csávó konkrétan azt hitte, meg tud fektetni!
De miért? Nem flörtöltél vele. Nem bátorítottad. És mégis…
Üzleti vacsora volt.
Ha férfi volnék, nem tapogatja a seggemet,
de mivel nő vagyok…
Azt hiszik, átverhetnek, és még le is szopom őket.
- Azt hiszik, mindent lehet. - Ez a fiúk játszótere, baszki!
A filmipar ugyanilyen.
Filmszakra jártam, rendező vagyok.
Jól csinálom, de a női rendezőkre legfeljebb
tamponreklámot bíznak.
Tudtam, hogy kreatív ember vagy! Érezni rajtad.
Más vagy, mint a sok átlagpicsa itt.
Akik a munkának élnek.
Hát, igen, nekem nem ez az álommeló.
Egy játékfilmre gyűjtök.
Sikerülni fog.
Látom rajtad.
Van kedved eljönni egy partira?
Elmentél?
A hotelben tilos a vendégekkel bratyizni. Kirúgnak érte.
De azért elmentél?
Naná, basszus!
Varázslatos volt. Csupa nagymenő között.
Ismeritek Neff barátnőmet? Filmrendező.
Üdv, Neff!
A sok gazdag öltönyös pasas, modellek, valami híres énekes.
Meg Martin Shkreli, a tag,
aki felemelte az AIDS-gyógyszerek árát,
és végül lesittelték. Ott volt.
Mondtam nekik, hogy nyugi. Az ilyeneket, mint én, nem csukják le.
Még egy üveggel!
Az 1975-ös Domból!
Ott volt az egyik Culkin.
A srác a Reszkessetek, betörők!-ből, vagy a másik.
Sokat ittam.
Oké, valljátok be, ki akart elmenni a Fyre Festivalra?
Ezt a szart!
A Burning Man ehhez képest luxus!
- Nem kaptam visszatérítést. - Sátorban aludtak.
Ez komoly?
Igen, valaki mesélte, aki tudja.
Szegény Billy! Annyira igyekszik, de egyszerűen kevés ehhez.
Bocs, ez annyira gonosz volt tőlem! Ez túlzás.
Na, ezt figyeljétek! Készen álltok?
A The Carter V album volt az.
Shkreli megvette Lil Wayne The Carter V albumát,
a masztert, mert meg akarta hallgatni.
Az album embargós volt, és ő megvette.
Akkor jöttem rá, hogy ő Martin Shkreli.
A tag, aki megszívatta a Wu Tang Clant.
Ott ült, az asztalomnál.
Brutál egy este volt. Elképesztő. És én ott voltam.
És tudod, mi volt, amikor jött a számla?
Hitelkártyarulettnek nevezték.
A nyertes Martin!
Igen!
Őrület volt.
Ez a csávó megvette Lil Wayne albumát!
Nem hiszem el!
Hallottam! A saját fülemmel!
Ki csinál ilyet? Kisajátítja egy fekete előadó művét?
Kicsim, ez… Nem!
Ezek kurva menő és gazdag arcok!
Ez benne van életem tíz legjobb estéjében.
Nem vágod, mi itt a lényeg.
Te nem vágod, mi itt a lényeg.
És tudod, hogy félretettem a jattokat. Már majdnem megvan a pénz a filmre.
Most megcsinálom.
Oké.
Te nem ismered Annát.
Nem úgy, mint én.
Oké.
Beszélget velem.
Soha senki nem beszélget. Csak foglaltatnak velem.
Nem egy szék vagyok, baszki! Hanem egy sztár!
Nagy vagyok! Ragyogok!
Gyere ide!
Ragyogok.
Todd!
Mi folyik maguk közt Annával?
Semmi.
Jó, de nemrég elment a Rikersbe,
megbántotta Annát, és otthagyta, nem?
Megbántottam Annát… Hogy én?
Azt mondta, én bántottam meg őt?
Nem ezekkel a szavakkal,
de ezt szűrtem le a 16 hívásból,
amit fogadtam a Rikersből az elmúlt 24 órában.
Megbántotta őt.
Ne csinálja, Viv!
Nem hiheti el, hogy én bántottam meg őt!
Annyit tudok, hogy Anna fel van dúlva.
És olyankor engem hív.
Tudni akarom, mi történt,
hátha le tudom állítani ezt a telefonterrort.
Segítsen, kérem!
Olyat akar, amit nem kaphat meg.
Mit akar?
Nem ez a lényeg.
A lényeg az, hogy nincs megbántva.
Én nem bántottam meg őt!
A lényeg, hogy manipulatív és nárcisztikus,
nem tudja, hogy másnak is vannak érzései.
- Ő bántotta meg magát? - Viszlát!
Kész?
Neff!
Mit művelsz? Elment az eszed?
Nézd! Tetszik?
Aha, menő. Ez az én színem.
- Mi? - Ez az én színem!
Tudom! Ezt mondtam! Ez Neff színe.
Megveszem neked.
Anna, ne vegyél nekem semmit!
Már megvettem. Várj, gyere be!
Egy csomó jó cuccot kell felpróbálnod. Jössz?
- Szia! - Szia!
- Hát ideértél! - Épphogy.
A főnököm szemét volt ma.
Tűsarkúban kellett gyalogolnom. Képzelheted…
Rachel, ő Neff barátnőm.
Neff, Rachel a Vanity Fairnél dolgozik.
A főnöke egy szörnyeteg. Egy besavanyodott 46 éves.
Totál savanyú.
- A rossz főnök gáz. - Aha.
Irigy rám. Tudja, hogy egy nap én leszek a főnöke.
Igen!
Baromi meleg van.
Nagyon jót tesz.
Be kéne tennetek párat a hotelbe.
Keresnétek rajta.
A hotelben dolgozol?
Amíg a filmem finanszírozását intézem.
Persze.
- Rachel honnan ismerte Annát? - Nem tudom.
Már ismerte, amikor Anna beköltözött a hotelbe.
Nem voltak régi barátok, de…
Rachel mindig ott volt, ha buli volt. Kicsit…
Az Insta-pillanatokban mindig. A lényeg a buli volt.
Nem voltak igazi barátok?
Nem úgy, mint én és Anna. Rachel…
folyton csak elvett. Sosem fizette vissza.
Minden, amit viselt, Annáé volt. Szerintem Annát próbálta utánozni.
- Anna ezt tűrte? - Talán észre se vette.
Vagy tetszett neki.
Rachel felnézett rá. Nyilván jó érzés.
Ha valaki kedveli Rachelt, biztos bóknak érzi ezt.
Tudok szerezni időpontot Anna fodrászához, ha akarod.
Sergio nem fogad új kuncsaftokat, csak a kedvemért.
- Mi a baj a hajammal? - Semmi.
- Atyaég! - Francba!
Az én hajam sose nézett ki ilyen jól.
Az övét is csináld meg! Fizetem.
Úristen, ez komoly?
Kacy valami vudu-spirituális izét nyomott.
És azok az edzések…
Durvák voltak.
Még harminc másodperc. Ne hagyjátok abba!
Kacy, asztmás vagyok!
Ne csináld, Neff! Képes vagy rá.
Ha fáj, a gyengeség távozik.
Anna, tedd el a telót! Éld át a pillanat szépségét!
Mikor van vége?
Tizenöt másodperc. Gyerünk! Minden ismétlés számít.
Köszönd meg a lábnak, hogy tart!
Nem hallom!
Kösz, láb!
Ahogy edzetek, úgy csináltok mindent.
Mindent bele, vagy félgőzzel. Ti döntötök!
És kész!
Gyönyörű!
Én konkrétan meghalok!
Szerintem elég könnyű volt.
Ha formában van a tested.
Rachel, te egy csodaszép, erős lélek vagy.
Egy olyan világban, ahol bármi lehetsz, légy kedves!
Szemétség volt. Bocs.
Semmi baj. Nincs harag.
Kacy okkal tart ott, ahol tart.
Nem tudom, Annát érdekelte-e, hogy fitt legyen.
De Kacy híres embereket edz a filmiparból,
és Annának a legjobb kellett. Havi 4000 dollárt fizetett Kacynek.
Sosem érdekelt, honnan a pénz?
Volt egy komplett épülete.
Itt van.
- Ez a tiéd? - Beszarás!
Bravó, Anna!
Kurvára jól tolod.
Kurvára jól tolom.
Majd ha meglátjátok, mit csinálok vele!
- Be akartok menni? - Igen!
Gyertek!
Lehet, hogy hülyén hangzik,
de Anna egy látnok.
Egy zseni.
Azt hitted, meg tudja valósítani az ADF-et?
Valóság volt. Belevágott.
A saját szememmel láttam. Végigmentem rajta.
A 12 George-ban most minden emeleten van infraszauna.
Kinek az ötlete volt? Annáé.
A hotel rengeteget keres rajta.
Jó érzéke volt az üzlethez, az biztos.
Keményen dolgozott.
A végső jóváhagyásra várt a finanszírozáshoz.
Bankárokkal, ügyvédekkel beszélt. Ilyen közel volt az ADF.
Igen, ő…
Nagyon meggyőző volt.
Nem érdekel, mit mondanak. Anna gazdag.
Az apja kitagadta, de a meetingeket én intéztem.
Láttam a papírokat.
Honnan tudott mindent, ha nem gazdagnak született?
Köszönöm.
Oké. Anna, ma este nincs munka!
- Hé! - Tedd le!
Oké. Egy, kettő, három!
- Várjatok, csirió! - Csirió! Oké.
- Az jó lesz! - Atyaég!
Nyomjad! Ez az, csajszi! Érezd!
Elnézést! Kaphatunk még egy kör felest?
Még egy feles? Oké!
Az ADF-re!
- Helyes a srác? - Nagyon!
Mire vársz? Nyomulj rá!
Nem, lúzer a csávó. Miért nem lépett ő?
- Anna! - Mi az?
Mi van? Még hideg.
Most mondd meg, nem jobb, mint az öltönyös pasik?
Ti jobban néztek ki, az biztos.
Oké, mindenki jöjjön ide!
Rachel!
Rachel, kinek írogatsz?
Nagyon részeg vagyok, azt hiszem.
Anna!
Miért adsz ilyen sokat?
A ruhák, a jatt.
Boldoggá tesz.
Nem kell másokra pazarolnod a pénzed.
Nem kell senkit megvenned.
Ott van, el lehet költeni.
Imádok pénzt keresni. Imádok megdolgozni érte.
Ha van miből adni, miért ne?
Gyerekkoromban…
Semmim se volt.
És azok a lányok éreztették velem…
Na mindegy, minek a pénz, ha nem kezdesz vele valamit?
Apádnak nem mindig volt pénze?
De, igen. Úgy értem, nem úgy értettem…
Úgy értettem, nagyon szigorú volt, nem engedte, hogy elköltsem.
Nem vehettem semmit.
Azt akarta, hogy tanuljak bele. Magam keressek pénzt.
Biztos büszkék rád a szüleid.
Veled mi a helyzet?
Milyenek a szüleid?
Főleg anya és én.
Mi mindig nagyon közel voltunk.
Olyan közel…
hogy mindig belefolytunk egymás dolgaiba.
Azért jöttem New Yorkba, hogy megtudjam, ki vagyok nélküle.
És?
Ki vagy?
Rendező akarok lenni. Ahogy mondtam.
Akkor mire vársz?
Az átlagembereknek nem olyan könnyű.
Pénz kell, lakbért fizetek, időbe telik.
Marhaság.
Ha elég fontos, megtesszük, amit akarunk.
Nincs mindenkinek öröksége.
Nincs biztos hátterem.
Mindenért megdolgozom, amim van.
Kacy mit is mond?
Ugorj, és ott lesz egy ejtőernyő!
Egy fekete lánynak Washingtonból nincs ejtőernyője.
Nem úgy, mint neked.
Elaludtál?
Anna!
Cikket akart írni.
Voltál úgy étteremben, hogy nem nézted a számlát?
Nem.
- Csendet! - Én sem.
Úgy érzem…
- Kész? - Fiatal voltam.
Mondtam, kétszer nézem meg.
…hírverést ígért. Én…
- Hallottál Martin Shkreliről? - Viv!
Az, aki csúnyán viselkedett a Wu Tang Clannel?
Mi?
- Csak nézd! - Akkor ne beszélj!
Az akartam lenni, aminek ő akart látni…
Kész vagyok.
Legyél brutálisan őszinte!
- Nem nézem, neked… - Viv…
…kell elmondanod, ha szeretsz…
Viv! Oké.
Nem csak rólad szól.
Sok mindenről, te egy vagy a sok sztori közül.
De míg a többi esetében
senki nem nyilatkozott,
a tiédnél az áldozat mondja el, mi történt.
Ő nem áldozat! Hazudik!
Lehet, hogy ez itt igaz, Vivian, de a képernyőn…
Azt állítja, ő azt mondta, amit hallani akartál,
hogy nem érdekelnek a tények,
hogy csak hangzatos sztorit akartál, ő még 16 se volt,
te hazudsz.
Gyere!
Gyere ide!
Ez nagyon durva.
Igen, nem fogok hazudni. Az.
Adjak interjút, ne adjak, mi csináljunk?
Nem tudom.
Wellness…
körmös, shopping, shopping, vacsora, vacsora, megint körmös,
vacsora, Kendrick Lamar-koncert.
Megint körmös, vacsora, vacsora.
Oké, kösz az aggodalmat!
Nagyon izé, de jól vagyok. Tényleg.
Nem akkora ügy. Úgyhogy légyszi, ne sírjatok miattam!
Ez rémes.
Nem szándékosan törődöm veled.
Nem akartalak itt, Szkribériában,
de itt vagy, rondán beszélsz, nem vagy undorító,
és törődök veled, baszki!
Kölyök, Maud meg én már leadtuk a cikkünket,
szóval rendelkezz az időnkkel!
Az enyémmel ne! Nekem dolgom van.
Trump a demokráciánkat fenyegeti.
Tízpercenként. Holnap is fenyegetni fogja.
Mind itt vagyunk, segítünk, ha akarsz róla beszélni…
Nem. Álljatok le!
Dolgozom.
Két doboz pénzügyi dokumentumot
kell megfejtenem a 12 George-ból.
Jó.
Nem értem a manikűr-pedikűrt.
Belakkozzák. A köröm 75 dollár.
Körmök!
A lakktól különleges képességeik lesznek, vagy mi?
Mi az a „Yeezy”?
A Yeezy nem a tiéd. Ez itt mind ruha.
Úgy tűnik, egy Supreme nevű valami után kéne vágyakoznunk.
Ezek a táskák drágábbak, mint az első kocsim.
És ne feledd, folyton százdolláros jattokat adott!
Anna naponta több ezer dollárt költött.
Nonstop.
Mintha minél előbb el akarná költeni. Ki él így?
Ez itt tényleg szürreális.
Mi volt a baja? Valami biztos volt.
Korábban más pénzét költötte,
de most a sajátját éli fel.
Vagy teljesen biztos benne, hogy összejön az ADF,
vagy ezek az utolsó szabad pillanatok a bukás előtt.
Neff szerint Annának jól alakultak a dolgai.
És Neffet is jól tartja.
Nézzétek!
Neff láthatóan élvezi.
Azt mesélte, egy ideig nagyon jó volt.
Egy ideig. Mi történt?
Neff! Hogy vagy?
Üdv, Charlie! Üdv, Gaby! Miben segíthetek?
Kösz. Van pár találkozónk odafent.
Csörgessetek, ha kell valami! Annát is én látom el.
- Kit? - Anna Delvey-t.
Apátok ügyfele. A Park 281-et bérli ki.
Nem hinném. Melyik szobában van?
517.
Neff! Apám a deluxe-ba tenné az ügyfelét,
vagy egy lakosztályba?
Igaz. Én tévedtem.
Büszke vagyok magamra. Másnapos vagyok, és semmi szénhidrát.
Most futottak be a Rosen tesók.
Azt mondták, nem hallották még a nevedet.
Miért hallották volna?
Tőlük bérled az épületet.
- Nem tőlük bérlem. - Az apjuktól.
Anna, ha az apjuk ügyfele vagy,
hogyhogy nem az egyik lakosztályban laksz?
Tudod, amikor valaki annyi szívességet tesz,
hogy csendben akarod visszafizetni?
Zseniális!
Thompsonék kijelentkeztek.
Mi a baj?
Nem kérték el a hitelkártyát, amikor Anna Delvey becsekkolt.
Valaki elcseszte.
Az új kártyaolvasók miatt. Nem működtek.
Te mondtad: hagyjuk a vendégeket.
Tényleg ezt mondtad, Jeannot.
Azt nem mondtam, hogy kártyaszámot se kérjetek. Az kell.
Miért rám nézel?
Te haverkodsz vele.
Ügyesebben takaríts fel magad után!
Most keresd meg a németedet,
és oldd meg a dolgot!
A te barátnőd. Simítsd el!
Jó. Ne nézz ilyen ijedten!
Engem rúgnak seggbe, ha nem hozod helyre…
Van pénze. Nyugi!
- Szólsz neki? - Aha.
Csak ne feledd, ki takarít fel utánad!
A bankoknál nincs rosszabb. Minden kurva sokáig tart.
Hetekkel ezelőtt jóvá kellett volna hagyni a hitelt.
Sok pénz. Nyilván biztosra kell menniük.
Nem vagyok kockázatos ügyfél.
Basszus, el is felejtettem!
Észrevették, hogy nem adtál meg hitelkártyát.
Meg kell adnod egyet. Jeannot totál beszart.
Persze. Majd szólj, ha visszaértünk! Akkora stressz ez!
Hölgyem, elnézést, ez a kártya el lett utasítva!
Biztos benne?
Ezek az európai kártyák!
Próbálja ezt!
Az amerikai bankok olyan maradiak!
Hogyhogy nem használják még az érintésmentes fizetést?
Az meg mi a szar? Nekünk itt az Apple Pay.
Muszáj lesz vakációra mennem, ha vége ennek a hitelügynek.
Ez sem működött.
Ez komoly? Próbálja újra! A rendszerükkel van a baj.
A rendszerünk működik.
Próbálja újra! A kártyáknak semmi baja!
Nem tetszik a hangnem.
Egy működő kártya kell, hogy zárhassam az asztalt.
Beszélni akarok a főnökével!
Én vagyok a főnök.
SAJÁT SZÁMLÁK KÖZÖTTI ÁTUTALÁS 1 400,00 DOLLÁR
- Használja ezt! - Mi? Neff, ne!
- Itt van… Tessék. - Oké.
- Neff! Állj le! - Semmi gond.
Nem nagy ügy. Biztos a kártyaolvasó.
Jól van.
Rendben.
Amúgy is szar volt a kaja, többet nem jövünk vissza ide.
Ma este átküldöm a pénzt Venmóval.
Bekaphatják!
Gyere!
Ne nézz így rám!
Nem mondasz valamit? Ki vagyok bukva.
Nem akarod.
Mondj valamit, ne csak nézz, ennek semmi értelme!
Jó.
Én megmondtam, hogy a csaj nem kóser.
Azt mondta, az apja néha nem tölti fel a járadékát…
Kamu.
Nem fizette ki a hotelszámlát, te fizetted az ebédet.
Ez nem egy örökösnőre vall. Hanem egy csalóra.
Idióta, Santa Barbarából jöttél!
Szart se tudsz a csalókról,
ne kezdd ezt a kamu gangszta dumát!
Túl sok Spike Lee-fimet néztél, most szakértő vagy.
Veled fizettette ki a vacsorát, amire nincs pénzed.
Az ujja köré csavart, kezeskedtél érte a főnöködnél.
Azóta se adott meg kártyaszámot.
Tudod, mit tanultam Spike-tól? Becsaptak.
Átvertek. Megszívattak.
Kicsim,
neked elvileg a filmedre kell gyűjtened.
A film sehol, és a pénzed is fogy.
Neff,
ideje felébredni!
…művészet és technológia,
nagyon fontos, az ADF része.
És nekem is fontos rész.
A szívem mélyén művész vagyok…
Neff!
Neff, figyelsz rám?
Még mindig kell a hitelkártyád.
Persze. Bármikor.
Megyek vásárolni. Jössz?
- Ebédidőben találkozunk? - Még ma kell.
Mi kell ma?
A hitelkártyád. A vezetőség sürget.
Persze, majd később.
Hoznám, de épp takarítanak nálam.
Folyton ott lebzselnek a lúzerek, jattra várnak.
Ne hívd őket így!
Mi?
Keményen dolgozó nők. Ne légy velük tiszteletlen!
Jó. Biztos.
Mi van veled ma?
Ma este telt ház lesz.
Csak csekkolni akartam, minden oké-e Annával.
Hogy érted?
Semmi. Csak… Fizet, ugye?
Úgy értem, nincs gond?
Amennyire én tudom. A vacsorákat fizeti.
Szuper. Akkor működik a hitelkártyája?
Tudsz arról a rémálomról?
Persze.
- Melyikre gondolsz? - Hogy meghekkelték a kártyáját.
A vacsorákat pár hete a szobaszámlához íratja,
úgyhogy részünkről nincs gáz,
de ha kell, adhatok egy másolatot róluk.
Hosszú olvasmány lesz.
Húzós számla.
Halló!
Üdv, Charlie, én vagyok, Neff, a 12 George-ból!
- Mi a helyzet, Neff? - Minden oké.
Csak egy kérdésem lenne arról az Anna nevű vendégemről,
aki a 281-et bérli.
Tudod, utánanéztem.
Apám sose hallott róla.
Talán érdeklődő volt.
Sokan voltak megnézni a helyet…
Kösz, Charlie.
ÜGYFELEK LISTÁJA KERESÉS: ANNA DELVEY
FIZETI: ANNA DELVEY SZÁMLA
EGYENLEG: 33 890,75 FIZETVE: 0
Hahó, Neff!
- Ehhez mit szólsz? - Aby Rosen sose hallott rólad.
- Miről beszélsz? - Mi folyik itt?
Aby sose hallott rólad, te azt mondod, bérled az épületét.
Miről beszélsz?
Anna, az állásom forog kockán, oké?
Senki se hallott rólad.
Én tettelek fel minden listára a VIP-ek közé.
A hotelben nem adsz hitelkártyát.
A kártyáid nem működnek. Én fizettem azt a vacsorát.
Le vagyok égve, kell ez a meló, a számlád 30 000 dollár.
Légy őszinte!
- Mi ez az őrült drámázás? - Itt álljunk meg!
Ha csaló vagy, csináld! De engem hagyj ki belőle, baszki!
Lakbért fizetek.
Nekem igazi gondjaim vannak!
Terveim vannak, és nem fogok veled bukni!
Hallod?
Oldd meg!
Szuper napom volt.
A szobor, amin dolgozom, végre összeállt…
Olyan régóta bámulom,
és hirtelen mintha egy kapcsoló…
bekattant volna az agyamban,
és egy egész más…
- Mi más rajtad? - A hajam. Tetszik?
Nekem tetszik, ha neked is.
Jack!
Ha így jobban érzed magad a Donovan Lamb-ügy miatt…
Ez nem Donovan Lambről szól.
Csak a véleményedet kérdeztem a hajlamról!
Vivi,
nekem kopaszon is tetszenél.
Oké? Nem a külsőd miatt vettelek el.
Te is tudod, hogy csak a cicid és a pénzed miatt.
Mit csinálsz?
Átnézem a jegyzeteimet.
Tudod,
elolvastam ezt, és szerintem Anna biztos megrémült.
Volt egy csomó pénze, amit arra költ, hogy a hotelben lakik,
és egyre fogy.
És várta, mikor kapja meg a pénzt az ADF.
Hinnie kellett, hogy ez bekövetkezik.
Hogy tényleg megkapja a pénzt.
Különben miért költött?
Szerintem hitt benne. Nem teljes átverés volt.
Szerintem hitt benne.
Vagy Neff hitt benne helyette?
Ő hitt a barátnőjében.
Igen.
- Ezt nem teheti! - Menjünk az irodába!
Nem megyek sehová! Kérem a kulcsot! Engedjenek be!
Mi történt?
Hogy hagyhattad ezt?
- Jeannot, mit tettél? - Kizárt a szobámból, baszki!
Amíg Ms. Delvey nem rendezi a számlát,
elkobozzuk a holmiját.
Tudja maga, ki vagyok én?
- Mit tehetek magával? - Jeannot!
A holmimat akarom!
Harmincezer dollárral tartozik.
Biztos nagymenőnek hiszi magát a flancos kis hoteljében!
Neff, kérlek, kell a cuccom! Tudod, hogy fizetni fogok!
- Anna, ha én… - Ne szólj hozzá!
Ha nem fizet, nincs kulcs.
Neff, kérlek, kell a cuccom! Ott az összes üzleti iratom!
Az útlevelem. Kell az útlevelem!
Sajnálom, Anna.
Tudod, hogy fizetek.
Nem segíthetek.
Üdv, Paul kérte, hogy kérdezze meg!
Az America Investigated választ vár.
Csütörtökön kell felvenniük, a határidő miatt.
Kösz.
Kösz, akkor döntöttél, vagy…
Kösz.
Értem.
Üdv!
Itt fogok meghalni.
McCaw újabb dobozokat küldött, újabb számlákat.
Mindent át kell nézni ahhoz, hogy egyáltalán nekiláthassak.
Ez… Anna túl sok. Érti?
Ki látogatja a Rikersben?
Maga meg én. Ennyi.
Anna tudni akarta, ki bántott meg.
Semmi köze hozzá. Veszélyes elmondani neki bármit.
Van, amikor Hannibal Lecternek látom,
máskor átlagos huszonévesnek.
Tudta, hogy meg voltam bántva.
A feleségem nézi az America Investigatedet.
Nem a nyilvános megszégyenítés a lényeg. Hanem…
Ez örökre rajtam ragad.
Nem kapok állásajánlatokat.
A főbérlőm kérdezett róla.
De nem erről van szó. Ez…
Mi?
Paul a szerkesztőm volt.
De barátok voltunk.
Én, Jack, Paul és Marilyn
minden nyáron együtt béreltünk egy szar kis házat a hegyekben.
Rémes volt, de ennyire futotta.
Egyik évben a nyaralás után
Paul felkért egy cikkre.
Nem is cikk volt. Egy lista.
Harminc ok, amiért imádjuk New Yorkot. Egy lista.
Majdnem lemondtam.
Épp új állást kaptam. Fantasztikus állást.
Képernyőn. Az álmom.
De Paul a barátom volt.
Segíteni kell, megcsinálom a listát.
A 12. a listán…
Donovan Lamb.
Egy srác, aki 80 milliót keresett a tőzsdén, mielőtt jogsija lett.
Egy ok, amiért imádni kell New Yorkot.
Csekkoltam, beszéltem a barátaival, a szüleivel,
láttam a banki kivonatokat,
de volt egy fura érzésem.
Mondtam Paulnak, hogy valami nem stimmel.
Azt mondta, írjam meg, ő ellenőrzi.
Megírtam. Mondom, a barátom volt.
És amikor megjelent a lista, benne volt a 12-es.
Paul úgy hozta le, ahogy én megírtam.
Csak már egy szexi cím is volt hozzá,
az a fajta, amit mindenki átvesz,
a reggeli műsorok, a vasárnapi lapok,
és nem is lett volna baj,
csak épp a srácnak valójában nem volt pénze.
Egy centje sem, és ezt le is nyilatkozta a Postnak,
azzal, hogy én kényszerítettem hazugságra.
Landon, a főnökünk kérdezte, mi történt,
én elmondtam az igazat, és azt hittem, Paul is.
De most Paul és Marilyn nyaranta két hetet tölt
Marta's Vineyardon, Landon családi birtokán…
Pault előléptették,
engem kirúgtak az álommelóból, mielőtt belekezdtem.
A legrosszabb, hogy minden kollégám
hátat fordított nekem. Levegőnek néztek.
Senki nem vonta kétségbe. Nem hittek bennem.
Rajtam a bélyeg: rossz újságíró vagyok.
És senki nem vonja kétségbe. Vagy szánnak.
Szóval,
kijött a promó, és Paul próbál törleszteni,
én meg épp életet adok, úgyhogy még innom sem szabad!
Úgyhogy kellemetlen voltam Annával. Oké?
Oké.
Tetszik a haja.
Visszafogott, de szép.
Ugye?
Köszönöm.
Tavaly csináltam egy ócska „hívja az ügyvédet” reklámot.
- Megalázó. Akarja látni? - Nagyon is.
Miért fújtatsz így?
Ez az egész el van baszva.
Anna utcára került. Gonosz voltam vele.
Elvesztettem a pénzt, nem lesz film.
Persze, hogy nem.
Mi?
Bébi, három éve készül ez a film, és semmit
nem forgattál le belőle.
Ezer indokod van, miért nem megy,
de egyik sem valós.
- Ez nem igaz! - De igen.
Te sem csinálsz semmit.
Tegnap befejeztem a regényem.
És meg se kérdezted.
Manapság telefonon forgatnak játékfilmet.
Nem a pénz a gond. Nem hiszel magadban.
Ez nem…
Ez az Anna lehet, hogy őrült, de egyben egyetértek vele.
Ha akarsz valamit, tegyél érte!
Ne a pénzt számolgasd a cipősdobozban!
Csináld meg, amit akarsz!
Jeannot!
Hívtál?
- Hogy csináltad? - Mit?
Anna Delvey mindent kifizetett. Reggel jött az átutalás.
Leordítottam a fejét!
Hagytam, hogy kidobd! Megmondtam!
Anna nem csaló! Anna igazi! Fogalmad sincs!
Anna!
A tartozásom.
Sajnálom, amit mondtam. Nem lett volna szabad.
Hagyd itt ezt az átlagos bandát! Több vagy ennél, Neff.
Elutazom. Valami jó helyre.
Jössz?
Nem lehet. Nincs több szabadnapom.
Kell ez az állás. Ez az életem, Anna.
Az életet élni kell.
Viszlát, Neff!
Neff!
Miattad volt.
Mi?
Miattad maradt olyan sokáig a hotelben.
Te vagy az egyetlen, akinek mindent visszaadott.
Azért maradt, mert te ott voltál neki.
Kacynek fizetett érte.
És Rachel…
De egy idő után nem a jatt miatt tettem.
Hanem mert…
bírtam Annát.
Hiányzik.
Jössz?
Menj csak! Még valamit…
Oké.
Nem.
- Mi? - Nem.
Ha tisztázni akarod,
magyarázd el, hogy te cseszted el, te kented rám,
te mocskoltad be a hírnevemet, hogy mentsd magad!
- Sose akartam… - De igen.
Barátok voltunk, Paul.
Hittem benned.
Úgy döntöttél, hogy ártasz nekem, önös érdekből.
Nem vagy ártatlan.
Nem vártalak.
Hogy vagy?
Itt nincs szauna.
És te hogy vagy?
Jól. Még mindig a hotelben, de forgatom a filmemet.
Hétvégente.
Kurva jó!
Oké. Mesélj el mindent!
Telóra forgatom, de jól néz ki.
Egy részét a hotelben veszem fel.
Jeannot biztos imádja.
Jeannot nem olyan rossz fej.
Most is folyton csesztet, de tudod, az a hülye?
- Aha. - Felmondott.
Komolyan?
A feliratot fordította: Vincze Ágnes